Maling Tasinggung
Ne kesah pangantin hanyar waktu malam partama. Mulai imbah Magrib kada sing cangulan badudua. Inya badua tu kada sadar pada ada maling di bawah ranjang nang masuk mulai sanja tadi, mahalimunan sidin naik. Urang abut basisimpun imbah pangantinan, si maling masuk (maunting duit amplop jer).
Singkat kisah sampai jam 10 dah. “Umay laparnya parut jaka kaluaran ha satumat nyaman aku kaluar jua” jar maling. Mana ‘batungkih’ tarus, maklum haja pangantin hanyar. Arit ai liur ai maling ai, mandangar andangahnya gin sukur. Bapanderan ai pangantin tadi, kisah ka hulu ka hilir. Kada marasa saku pas takantut babiniannya. Takajut nang laki (maka bau bigi tiwadak, hapuk tupang, maling gin sa handak siup mancium), “Ikam kah ding bakantut?” “Kada ka ai” jar nang bini (sa supan jua bapadah hi ih). “Aku gen kada jua, siapa pang lih?” jar nang laki. “Tahu jua ka ai, maling saku” jar nang bini manyahut kada tatahu muha. Manggagar ai kaluar maling tadi sambil maangkat tangan, “Lillahita’ala aku kadada bakantut, nyaman banar manyambat urang, fitnah tu tahu lah”. Mangunyur ai lagi maling turun.
jav_Latn bjn_Latn bjn_Latn